钦定古今图书集成/历象汇编/乾象典/第089卷 > 《白雪歌送武判官归京》岑参
## 钦定古今图书集成/历象汇编/乾象典/第089卷 > 《白雪歌送武判官归京》岑参

北风卷地白草折，胡天八月即飞雪。忽如一夜春风
来，千树万树梨花开。散入珠帘湿罗幕，狐裘不暖锦
衾薄。将军角弓不得控，都护铁衣冷难著。瀚海阑干
百丈冰，愁云惨淡万里凝。中军置酒饮归客，胡琴琵
琶与羌笛。纷纷暮雪下辕门，风掣红旗冻不翻。轮台
东门送君去，去时雪满天山路。山回路转不见君，雪
上空留马行处。

骑，光添银烛晃朝衣。西山落月临天仗，北阙晴云捧
禁闱。闻道仙郎歌《白雪》，由来此曲和人稀。